
Fair & Square társasjáték 2 résztvevő számára. Tartalom: 2 mágneses játéktábla, 30 mágneses játékelem, 80 kihíváskártya, játékszabály.
TARTALOM 
· 2 mágneses játéktábla

· 30 mágneses játékelem

· 80 kihíváskártya

· Használati útmutató
JÁTÉKSZABÁLY
A játék előkészítésekor vegyetek magatok elé egy-egy játéktáblát, az összes elemet véletlenszerű elrendezésben helyezzétek középre, a kártyákat pedig keverjétek pakliba. Az elemek közösek, mindkét játékos számára használhatók, pár körönként érdemes újra véletlenszerű elrendezésben középre helyezni őket. A játékban körönként kihúztok egy kihíváskártyát a pakliból, és egyszerre próbáljátok megoldani a kihívást a saját tábláitokon úgy, hogy megtaláljátok a megfelelő darabokat, amelyekből egy teljes négyzetet alkothattok a táblátokon. Minden kihíváskártya 2 szabályt tartalmaz: 1 tulajdonságot (minta, szín vagy alak), aminek legalább egy felhasznált elem meg kell feleljen, és 1 tulajdonságot, aminek egyetlen felhasznált elem sem felelhet meg.
A kihívás sikeres megoldásához:

· Az elemeknek követniük kell a kihívás szabályait (2).

· Nem lehetnek a táblán üres mezők, minden elemnek a mezőkön belül kell lennie, és az elemek nem fedhetik át egymást (2).

· Legfeljebb 1 téglalap alakú és/vagy 1 hosszú, lineáris elemet lehet használni a kihívás megoldásához (3). 
· A kihívás megoldása közben nem tarthatsz egyszerre több mint 1 elemet a kezedben (például nem tarthatsz 2 elemet magadnál, miközben próbálod eldönteni, melyiket használd).

· Amikor bejelented, hogy a kihívást megoldottad, a másik játékosnak ellenőriznie kell, hogy a kihíváskártya szabályait helyesen követted-e a megoldásnál.

Az a játékos, aki először sikerrel jár, elnyeri a kihíváskártyát. Ha mindkét játékos egyszerre oldja meg a feladatot, a kártyát félreteszik, és az a játékos kapja meg, aki megnyeri a következő kihívást. Amikor elfogynak a kártyák, az a játékos nyer, aki a legtöbb kártyát gyűjtötte össze! A játék egyedül is játszható.
Jó szórakozást!

